सयागयी उ बा खिन यांनी आपल्या रंगून येथील केंद्रात परदेशी व्यक्ती आणि म्यानमारमधील स्थानिक व्यक्ती यांना या ध्यान पद्धतीचे प्रशिक्षण देण्यास सुरुवात केली. मूळ भारतीय वंशाचे असलेले व्यावसायिक श्री. सत्यनारायण गोयंका हे आपल्या कुटुंबासह म्यानमारमध्ये राहत असत. त्यांनी या केंद्रात विपश्यना ध्यान पद्धती शिकून घेतली. आपले आचार्य सयागयी उ बा खिन यांच्याकडूढून चौदा वर्षे ही ध्यान पद्धती शिकून, आत्मसात करून आणि आपल्या गुरूंना ती इतरांना शिकविण्यात सहकार्य करून श्री. गोयंका हे इ. स. १९६९ मधे भारतात आले. गौतम बुद्धाच्या मूळ भूमीत म्हणजे भारतात या ध्यानपद्धतीचे पुनरुज्जीवन आणि भारतात तसेच जगभरात प्रसार करण्याचे काम श्री. गोयंका यांच्यावर गुरूंनी सोपविले. त्यानुसार श्री. गोयंका यांनी प्रथम भारतात, आणि नंतर भारताबाहेर ही पद्धती शिकविण्याचे वर्ग सुरू केले. संपूर्ण समर्पित भावनेने चालणारी अशी केंद्रे आज भारतात आणि भारताबाहेर सुरू आहेत.
पुनरुज्जीवन आणि प्रसार
अष्टांग मार्ग
संदर्भ
विपश्यना ध्यान प्रक्रियेचा उगम आणि इतिहास